Rastlinné telo ako celok

Rastlina klíči ak má semeno dostatok vody, tepla a vzduchu. Živiny čerpá z klíčnych listov. Keď rastlina vyklíči, potrebuje svetlo, aby prebiehala fotosyntéza – vytváranie organických látok z anorganických. Rastlina sa takto stáva potravovo sebestačná /autotrofná/. Rastlina pri dýchaní prijíma kyslík cez prieduchy listov a vydychuje oxid uhličitý. Pri dýchaní sa zložité organické látky rozkladajú na jednoduchšie. Koreňom rastlina prijíma z pôdy vodu a nadbytočná voda sa vyparuje prieduchmi listov. Voda z koreňa prechádza cievnymi zväzkami stonky do ostatných častí rastlinného tela. Korene, stonka a listy sú preto vyživovacie orgány rastliny a kvety, plody a semená sú rozmnožovacie orgány rastliny. Rastliny poškodzujú škodlivé látky vo vzduchu alebo v pôde. Taktiež škodia aj baktérie, plesne a hmyz.